|  |  |
| --- | --- |
| Päästeametrescue@rescue.eeTranspordiametinfo@transpordiamet.eeMuinsuskaitseametinfo@muinsuskaitseamet.eeMaa-amet[maaamet@maaamet.ee](https://maaamet.ee/) |  30.05.2024 nr 5-1/14/2021-8 |

**Alliku küla Liivatee katastriüksuse ja lähiala detailplaneeringu esitamine kooskõlastamiseks**

Saue Vallavalitsus edastab kooskõlastamiseks menetluses oleva Saue valla Alliku küla Liivatee katastriüksuse ja lähialadetailplaneeringu (koostaja Skepast&Puhkim OÜ, töö nr 2022-0020). Saue Vallavalitsus algatas 08.12.2021 aasta korraldusega nr 1298 Alliku külas Liivatee (72601:001:1526, suurus 9,41 ha, 100% maatulundusmaa) katastriüksuse ja lähiala detailplaneeringu.

Detailplaneeringu koostamise eesmärk on jagada Liivatee kinnistu äri-, tootmis-, üld- ja
transpordimaa sihtotstarbega kruntideks ning määrata ehitusõigus äri- ja/või tootmishoonete
püstitamiseks. Transpordimaa krunt planeeritakse juurdepääsuteede rajamiseks. Lisaks
määratakse detailplaneeringus üldised maakasutustingimused ning heakorrastuse, haljastuse,
juurdepääsude, parkimise ja tehnovõrkudega varustamise põhimõtteline lahendus.

Liivatee katastriüksus piirneb lõuna poolt Kubjamõisa maatulundusmaaga ja Matkarada L1 teega, põhjast Kurvi tee 396 hoonestatud maatulundusmaaga ja 11192 Püha-Alliku kõrvalmaanteega, läänest Paju maatulundusmaaga. Idast külgneb Kurvi tee 402 tootmismaaga, kus kehtib Kurvi tee 400 ja 402 kinnistute ja lähiala detailplaneering, millega määrati ehitusõigus ja hoonestustingimused tootmishoonete rajamiseks. Lisaks piirneb planeeringuala idast Alliku tootmiskompleksi maa-ala detailplaneeringuga (hõlmab Loo tee 4, 6, 8 ja Loo tee L2 katastriüksuseid), kuhu nähti ette tehnopargi rajamist tootmisettevõtete ehitamiseks ning Loo 1 ja Kalsepa kinnistute detailplaneeringuga (hõlmab Peetri tee L2, Peetri tee 1, 3 ja katastriüksuseid), millega kavandati maa-alale rajada äri- ja tootmishooned. Planeeritaval maa-alal on olemas kommunikatsioonid Sõeru tee suunalt. Liivatee katastriüksusele jääb riikliku tähtsusega kultusekivi ja geodeetiline märk. Liivatee katastriüksus on hoonestamata. Planeeritava maa-ala suuruseks on ca 9,41 ha.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1) detailplaneeringu materjalid

Aive Mikk

+372 5270 869 aive.mikk@sauevald.ee